CELEX: 62005CA0195
Language: sl
Date: 2007-12-18 00:00:00
Title: Zadeva C-195/05: Sodba Sodišča (tretji senat) z dne 18. decembra 2007 – Komisija Evropskih skupnosti proti Italijanski republiki (Neizpolnitev obveznosti države – Okolje – Direktivi 75/442/EGS in 91/156/EGS – Pojem odpadek – Živilski odpadki, nastali v agroživilski industriji in namenjeni za proizvodnjo živalske krme – Kuhinjski odpadki, namenjeni zavetiščem za hišne živali)

23.2.2008   
            
            
               SL
            
            
               Uradni list Evropske unije
            
            
               C 51/7
            
         Sodba Sodišča (tretji senat) z dne 18. decembra 2007 – Komisija Evropskih skupnosti proti Italijanski republiki
   (Zadeva C-195/05) (1)
   
   (Neizpolnitev obveznosti države - Okolje - Direktivi 75/442/EGS in 91/156/EGS - Pojem „odpadek“ - Živilski odpadki, nastali v agroživilski industriji in namenjeni za proizvodnjo živalske krme - Kuhinjski odpadki, namenjeni zavetiščem za hišne živali)
   (2008/C 51/12)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopnika: M. Konstantinidis, zastopnik, in G. Bambara, odvetnik)
   
      Tožena stranka: Italijanska republika (zastopnika: I. M. Braguglia, zastopnik, in G. Fiengo, odvetnik)
   Predmet
   Neizpolnitev obveznosti države – Kršitev člena 1(a) Direktive 75/442 Sveta, z dne 15. julija 1975, o odpadkih (UL L 194, str. 39), kot je bila spremenjena z Direktivo Sveta 91/156/EGS z dne 18. marca 1991 (UL 78, str. 32) – Nacionalni predpis, ki iz področja uporabe direktive izvzema določene odpadke.
   Izrek
   
               1)
            
            
               Italijanska republika s tem,
               
                           —
                        
                        
                           da je v okrožnici ministrstva za okolje z dne 28. junija 1999 o pojasnilih v zvezi z opredelitvijo pojma odpadek in obvestilu ministrstva za zdravje z dne 22. julija 2002, v katerem so bile zajete smernice na področju zdravstva in higiene v zvezi z uporabo materialov in stranskih proizvodov v živalski krmi, ki nastajajo pri proizvodnji in trženju v agroživilski industriji, sprejela operativna navodila, ki veljajo za celotno državno ozemlje in ki s področja uporabe pravil o odpadkih izvzemajo živilske odpadke, ki nastajajo v agroživilski industriji in so namenjeni za proizvodnjo živalske krme, in
                        
                     
                           —
                        
                        
                           da je s členom 23 Zakona št. 179 z dne 31. julija 2002 o okoljevarstvenih določbah s področja uporabe pravil o odpadkih izvzela kuhinjske odpadke, ki nastajajo pri pripravi vsakovrstne kuhane ali nekuhane trdne hrane, ki niso vstopili v distribucijsko verigo in ki so namenjeni zavetiščem za hišne živali,
                        
                     ni izpolnila obveznosti iz člena 1(a) Direktive Sveta 75/442/EGS z dne 15. julija 1975 o odpadkih, kot je bila spremenjena z Direktivo Sveta 91/156/EGS z dne 18. marca 1991.
            
         
               2)
            
            
               Italijanski republiki se naloži plačilo stroškov.
            
         
      (1)  UL C 182, str. 23.7.2005.